Persimmon – “Sharon Fruit” | Die Vryburger
Ag hoe heerlik soet, koel en sag op die tong!!!
Vir u wat dit al op die groente en vrugte rakke gesien het, en nog altyd te versigtig was om dit te koop omdat dit soos ’n snaakse onbekende tamatie lyk, gaan koop vir u daarvan. U sal dit weer en weer gaan koop om te gebruik.
Die Persimmon of Sharon Fruit, is miskien nie vir ons baie bekend nie. Dit is maar eers van 1990 in Suid-Afrika gekweek. Die vrugte is inheems van China. Dit het vreeslik gewild geword in die Verre-Ooste en is nou ook baie gewild en maklik verkrygbaar in Suid-Afrika. Die Mediterreense klimaat van die Wes-Kaapse omgewing is die ideale gebied om hierdie bome te plant. L.w. dit is bome en nie ’n plant soos ’n tamatie nie.
Hoe lyk hierdie vrugte? Dit het ’n blink, gladde, harderige skil en dit wil so al na ’n tamatie lyk. Dit is ’n heerlike soeterige vrug en as dit afgeskil is, is die “vleis” van die vrug ferm, geel/oranje en het nie eintlik pitte nie. Dit smaak ook heerlik in vrugteslaai en het ’n besonder sagte effek op die tong, byna soos ’n papaja.
Die vrug is ’n goeie bron van Vitamiene A en is baie veselryk. Volgens bronne is dit baie goed vir die spysvertering, die hart en vir oë. Dit kan in die koelkaste gestoor word vir ’n paar maande maar het nie ’n lang raklewe nie. Dit kan ook gedroog word. Die heel lekkerste is egter om dit te skil, in skywe te sny en …… te geniet!!!
Eet-eet groete tot volgende keer
3 thoughts on “Persimmon – “Sharon Fruit””
stefnie mulder August 22, 2017 at 6:13 pm
Ek soek die naam van n vrug wat ons as kinders geeet het. My.ma-hulle het die vla appels genoem, maar as ek na fotos kyk, was dit beslis nie dit nie.
Die vrug is geel en omtrent die grootte van n appel, net nie heeltemal rond nie. Die vleis is ook n sagte geel soos vla, en dis lekker sag soos n tropiese vrug. Dit het seker so 3of 4 pitte wat amper die vorm van n mango pit het. Kan iemand my dalk help?
Kobus Lucas May 19, 2018 at 7:51 am
Dit is n variiteit van vla appel genaamd “Cherimoia” Die botaniese naam is “anonaciea reticulate”
Dit is inheems aan Suid Amerika. (die Andes gebergte)
Petro OKelly July 7, 2018 at 10:49 am
Dit het altyd baie vreemd vir my gelyk, maar toe koom ek ‘n baiie met ses, ek dink ek het nou al seker 12 sulke pakkies gekoop. Dit is baie lekker en ek kan dit beslis elke dag eet. Heerlik verby. probeer dit gerus.